ŽUPANIJA VUKOVARSKO-SRIJEMSKA

OSNOVNA ŠKOLA JOSIPA LOVRETIĆA

OTOK, J. J. STROSSMAYERA 142

KLASA: 400-02/23-01/02

URBROJ: 2196-52-01-23-02

Otok, 28.07.2023.

**Obrazloženje Prijedloga polugodišnjeg izvještaja o izvršenju financijskog plana ostvarenih prihoda i rashoda OŠ Josipa Lovretića, Otok u 2023. godini**

Na temelju Zakona o proračunu („Narodne novine“ broj 144/21) I Pravilnika o polugodišnjem i godišnjem izvještaju o izvršenju proračuna i financijskog plana („Narodne novine“ broj 85/2023) OŠ Josipa Lovretića, Otokpodnosi Školskom odboru na usvajanje Prijedlog polugodišnjeg izvještajao izvršenju financijskog plana koji se sastoji od Općeg i Posebnog dijela.

Opći dio sastoji se od:

* Sažetka Računa prihoda i rashoda i Računa financiranja
* Račun prihoda i rashoda po ekonomskoj klasifikaciji
* Račun prhoda i rashoda po izvorima financiranja

Posebni dio sastoji se od:

* prihodima i rashoda po programskoj, funkcijskoj i ekonomskoj klasifikaciji sa izvorima financiranja

U Općem i Posebnom dijelu Polugodišnjeg izvještaja o izvršenju Financijskog plana za 2023. godinu iskazani su podaci o planiranim prihodima i rashodima 2023. godine kroz izvorni plan budući da nije bilo izmjena i dopuna niti preraspodjele donesenog plana, podaci o prihodima i rashodima ostvareni u prvoj polovici 2023 godine kao i podaci o ostvarenim prihodima i rashodima u prvoj polovici 2022. godine.

U Sažetku Općeg dijela ukupno ostvareni prihodi u izvještajnom razdoblju iznose 522.409,67 € a ukupno ostvareni rashodi iznose 513.002,81 € čime je proizašao višak prihoda u iznosu od 9.406,86 €.

Višak prihoda i primitaka prethodnih godina iznosi 17.833,57 € te nakon ostvarenog viška u prvoj polovici godine, višak prihoda u slijedećem razdoblju raspoloživ je u iznosu od 27.240,43 €.

Ukupno ostvareni prihodi i primici za razdoblje od 01.01. – 30.06.2023. godine su isključivo prihodi poslovanja i iznose 522.409,67 € što je 55,25 % godišnjeg plana, te su prihodi poslovanja veći za 14,18 % u odnosu na isto razdoblje u 2022. godini (457.546,94 €).

Ukupno ostvareni rashodi za prvo polugodište 2023. godine su također samo rashodi poslovanja i iskazani su u iznosu od 513.002,81 € što je 54,14 € godišnjeg plana , te 12,00 % povećanja u odnosu na isto razdoblje prethodne 2022. godine.

Prihodi po ekomonskoj klasifikaciji se dijele na prihode poslovanja i prihode od prodaje nefinancijske imovine.

Prihodi poslovanja koje je škola ostvarila u izvještajnom razdoblju od 1.1. – 30.06.2023. godine iznose 522.409,00 € dok je za isto izvještajno razdoblje 2022. godine ostvareno ukupno 457.536,39 € što predstavlja povećanje od 14,18 %, i odnosi se na povećanje gotovo svih stavki prihoda. Do smanjenja prihoda dolazi jedino na 652 - prihodima po posebnim propisima. Razlog smanjenja ovih prihoda je taj što od 1. siječnja 2023. godine roditelji više ne sudjeluju u sufinanciraju prehrane u školskoj kuhinji.

Najveće povećanje u odnosu na isto razdoblje prethodne 2022. godine došlo je na 641 – Prihodi od financijske imovine za 3250,00% na kojima su knjižene kamate banaka na sredstva po viđenju budući da je došlo do promjena u načinu obračunavanja kamata od strane poslovnih banaka. Zatim na 663 – Donacije od pravnih i fizičkih osoba za 1.200,01% zbog donacija turustičkih agencija za isplatu dnevnica učiteljima za odlazak na izlete i stručne ekskurzije kojih je bilo znatno veći broj nakon ukidanja epidemioloških mjera zbog COVID-19 koji se znatno odrazio na isti period 2022. godine. Do većeg povećanja došlo je i na 661 – Prihodi od prodaje proizvoda i roba te pruženih usluga za 706,01% iz razloga što se ponovo školska dvorana počela iznajmljivati većem broju korisnika nakon što su u potpunosti prestale epidemiološke mjere uzrokovane COVID-19.

Rashodi po ekonomskoj klasifikacije se dijele na rashode poslovanja te rashode za nabavu nefinancijske imovine.

Ukupno rashodi u period od 1.1.-30.6.2023. godine ostvareni su u iznosu od 513.002,81 € što čini 53,70% godišnjeg plana te predstavlja povećanje od 12,00% u odnosu na ostavrene rashode poslovanja u istom razdoblju 2022. godine. Promatrajući pojedine skupine rashoda vidljivo je da je došlo do povećanja u svim skupinama osim u skupini 34- Financijski rashodi.

Rashodi poslovanja dijele se na : rashode za zaposlene skupina 31 - 412.372,60 €, materijalne rashode skupina 32 – 99.662,91 € , financijske rashode skupina 34 – 430,55 € , skupina 37 – Naknade građanima i kućanstvima na temelju osiguranja i druge naknade gdje u izvještajom periodu nije iskazan rashod budući da se radni udžnenici naručuju u mjesecu srpnju, i ostali rashodi skupina 38 – 536,75 €

Skupina 31 – rashodi za zaposlene dolazi do povećanja od 10,61% zbog povećanja osnovice zaposlenih u javnim službama prema Kolektivnom ugovoru i sporazumu Vlade i Sindikata javnih službi.

Skupina 32 – ukupno materijalni rashodi povećani su za 18,88% . Promatrajući pojedine podskupine vidljivo je da je došlo do povećanja gotovo u svim podskupinama osim u podskupini 329 . Podskupina 321 – Naknade troškova zaposlenima porasla je za 13,54 % zbog povećanja službenih putovanja i stručnog usavršavanja zaposlenika . Podskupina 322 – rashodi za materijal i energiju porasla je za 34,51% zbog povećanja gotovo svih troškova ove skupine od uredskog materijala, namirnica, energenata, materijala za tekuće i investicijskog održavanja do službene, radne i zaštitne odjeće i obuće a sve zbog porasta cijena energenata zbog svjetske krize i rata u Ukrajini. Podskupina 323 – rashodi za usluge povećana je za 6,42% također zbog povećanja gotovo svih troškova koji čine ovu skupinu i to telefona, pošte i prijevoza , komunalne, zdravstvene, bankarske i ostale usluge. Podskupina 329 – Ostali nespomenuti rashodi poslovanja smanjena je u odnosu na isti period 2022. godine za 29,08% iz razloga što u izvještajnom razdoblju 2023. godine nije bilo troškova sudskih postupaka budući su svi okončani u 2022. godini.

Skupina 34 – financijski rashodi smanjeni su u odnosi na isti period 2022. godine za 68,82% iako je došlo do povećanja bankarskig usluge za 13,86% iz razloga što u periodu od 1.1.-30.6.2023. godine nije bilo iskazanih rashoda za zatezne kamate za razliku od 2022. godine kada su isplaćivane sudske presude.

Skupina 37 – Naknade građanima i kućanstvima na temelju osiguranja i druge naknade nema iskazanih rashoda u periodu od 1.1.-30.06.2023. godine kao ni u istom periodu 2022. godine budući da se radni užbenici naručuju tijekom mjeseca srpnja.

Skupina 38 – Ostali rashodi ima iskazan rashod u iznosu od 536,75 € samo u izvještajnom periodu 2023. godine. Razlog tome je novi trošak a odnosi se na opskrbu školskih ustanova besplatnim zalihama menstrualnih higijenskih potrepština koji je uveden po prvi puta ove godine.

Skupina 42 – Rashodi za nabavu proizvedene dugotrajne imovine ima iskazan samo planski podatak budući da u izvještajnom periodu 2023. kao ni 2022. nije bilo ostvarenje/izvršenje navedenog rashoda

 Prihodi i rashodi po izvorima financiranja

Izvor i prihodai rashoda dijele se na proračunske ( 11- Opći prihodi i primici i 52 –Ostale pomoći ) i vlastite izvore ( 31 – Vlastiti prihodi, 38 Prenesena sredstva – vlastiti prihodi, 43 – Ostali prihodi za posebne namjene, 48 – Prenesena sredstva za posebne namjene, 58 – Prenesena sredstva – pomoći, 61 – Donacije i 68- Prenesena sredstva donacije) . Do povećanog ostvarenja u prvoj polovici 2023. godine u odnosu na isto razdoblje 2022. godine dolazi kod izvora 11- Opći prihodi i primici za 5,61% , kod izvora 31 – Vlastiti prihodi za 706,02%, kod izvora 52- Ostale pomoći za 16,43% , te najveće povećanje kod izvora 61 – Donacije za 1200,01% u odnosu na isti period 2022. godine što je ujedno i povećanja ostvarenja u odnosu na izvorni plan za 143,58% zbog povećanja broja dnevnica učiteljima za školske izlete i ekskurzije. Do smanjenja prihoda dolazi jedino na izvoru financiranja 43- Ostali prihodi za posebne namjene i to i u odnosu na isto razdoblje 2022. godine ali i u odnosu na tekući plan. Razlog ovako velikog smanjenja je taj što roditelji više ne sudjeluju u sufinanciranju troškova školske prehrane budući da od 1. siječnja 2023. godine svi učenici imaju besplatnu prehranu.

Povećanja na navedenim izvorima prihoda poslovanja su s druge strane i povećanja na rashodima kod izvora rashoda (11, 31, 52 i 61).

 Ravnateljica: Predsjednica Školskog odbora:

 Marina Beuk Danijela Popović